钦定古今图书集成/明伦汇编/官常典/第523卷 > 阿儿思兰
## 钦定古今图书集成/明伦汇编/官常典/第523卷 > 阿儿思兰

按《元史》本传：阿儿思兰，阿速氏。初，宪宗以兵围阿儿思兰之城，阿儿思兰偕其子阿散真迎谒军门，帝赐
手诏，命专领阿速人，且留其军之半，馀悉还之，俾镇
其境内，以阿散真置左右。道遇阇儿哥叛军，阿散真
力战死之，帝遣使裹尸还葬之。阿儿思兰言于帝曰：
“臣长子死，不能为国效力，今以次子捏古来献之陛
下，愿用之。”捏古来至，帝命从兀良哈台征哈剌章，有
功。兀良哈台赏以白金、名马。从伐宋，中流矢而死。子
忽儿都荅。